LidanRubinov/Halacha-QA huggingface dataset:
שאלה: פלייש: נאמר לי שאתמול פסלו את השחיטה של "פלייש" (נתיבות), האם נכון הדבר האם ניתן לסמוך על פלייש (וזה רק מוציא שם רע)לתשןבתכם אודה! רחמים
תשובה: לא פוסלים שחיטה של "פלייש" אלא להפך "פלייש" פוסק לפעמים שחיטה! הכוונה היא ש"פלייש" התחילו לשחוט לול וכשאר התברר בעופות של אותו הלול אחוז הטריפות היה גבוה והפך למיעוט המצוי "פלייש" משכו את ידם מהשחיטה של אותו לול והשאירו אותו הרבנות של אותו מקום. ולכן ההפך הוא הנכון : זו המעליותא של "פלייש" שכאשר יש לול עם בעיות של טריפות "פלייש" לא מוכן לשחוט אותו. ע"ע
שאלה: תבלינים מוקפאים: וישר כח. אנו נוהגים לשמור תבלינ ים מיד עם פתיחתם בהקפאה. לאחרונה נודע לי כי ההקפאה הורגת את החרקים אם ישנם. שאלתי היא כיצד אפשר להשתמש בתבלינים אלה כעת. האם אפשרי עדיין לבדוק אותם ואז להשתמש או שעדיף לרכוש חדשים, לבדוק ורק אז להקפיא. תזכו למצוות
תשובה: ההדרכה הכללית של כושרות היא לבדוק את התבלין עם פתיחתה. אחר כך לשמור או במקרר או במקפיא. במציאות ששאלת עליו ניתן לבדוק עכשיו את התבלין למרות שהחרקים כבר מתו.
שאלה: בישול גוי: רציתי לדעת האם במסעדה שבה יש בשר בהכשר מהדרין אך אין בישול ישראל(בעיקר בשיפודיות למינהן) האם ישנה אפשרות לאכול שם? האם מועיל שישראל יניח את השיפודים על האש? הרי הכלים או המנגל טעונים הכשרה.
תשובה: אשכנזים - די בהדלקת האש על ידי ישראל ספרדים- 1. היהודי צריך לבשל את המאכל לפחות עד שליש בישול. 2. אם הגוי בישל אז הכלים צריכים הכשרה (שו"ע יור"ד קי"ג:ט"ז) ולכן אתה צודק- לא יעזור שהיהודי יניח על האש כאשר הרשת צריכה הכשר.
שאלה: תורה ועבודה: הרב, אדם שלא מתאים לו ללמוד תורה כל היום כיצד ינהג? תורתו קבע ומלאכתו עראי או שגם מלאכתו קבע ותורתו קבע אפשרי? והאם יוכל לצאת ת"ח בשני המקרים?
תשובה: לעולם תורתו קבע ומלאכתו עראי כהדרכת ח, אלא שיבחר בתורתו כיוונים שהוא מסוגל לעסוק בהם כפי רמתו. עיקר המשמעות של קבע ועראי הוא במתן החשיבות לדבר, דהיינו שהתורה היא החיים עצמם והעבודה היא הכשר הצרכים לכך. גם הקצאת הזמן נגזרת מזה, לעסוק בתורה בעיקר, ובמלאכה לעסוק כדי מחייתו ומחיית אשתו וילדיו. אף במהלך העבודה עצמה ניתן לעסוק בתורה, במקצועות רבים.
שאלה: הלכות הכותל המערבי: הבחנתי שיש אנשים שנוהגים לצאת מרחבת הכותל בהליכה אחורנית (כדי לא להפנות את הגב למקום המקדש), ויש שאינם נוהגים כך. כיצד נכון לנהוג?
תשובה: אין הלכה חותכת בעניין זה. אני נוהג לפסוע כמה צעדים עם הפנים לכותל, כדרך הפניה הראויה ממקום השראת השכינה.
שאלה: אפונה ירוקה: מצאתי שני תולעים שחורים מתים באפונה שבישלתי למרק שטפתי היטב במסננת כמה פעמיים ואח"כ בדקתיובישלתי אבל ליבי לא שקט האם לזרוק את המרק?
תשובה: כל מוצר הנגוע בחרקים מותר לאחר בדיקה ולכן אם בדקת אז מותר
שאלה: שמירת הברית ושמירת העניים: הרב שמי צ. בערך כבר שנה אני חוטא בשמירת הברית והעניים אני כול פעם אומר שאני יתחזק ואני לא מצליח הגעתי למצב שעברתי על שמירת הברית והעניים ביום כיפור ובראש השנה וזה ממש חמור מבחנתי והגעתי למצב שכבר לא בא לי להתפלל ללמוד תורה אני לא מצליח להתרכז בגמרא בקיצור מדרדר אני מרגיש שבסוף אני לא יצליח להיות דתי ואני יהיה חילוני ואני בתוך תוכי רוצה להיות דתי כול סוף שבוע שאני מגיע מהישיבה אני חוטא בשמירת הברית והעניים וכול פעם אני אומר לעצמי שאני יתחזק ויפסיק עם זה היום אני מרגיש אחרי שאני עושה את זה שלא משנה מה אני יעשה כמה שאני ילמד אני לא יצליח זה קרא לי היום שעברתי על חטא שמירת הברית והעניים ולפני שבוע שעברתי על החטא לקחתי על עצמי להתחזק למדתי תורה הלכות קראתי תהילים התפללתי לה שיעזור לי וזה פעם ראשונה שאני מבקש ממנו אני כול מנסה ובסוף חוטא ממש בא לי להתחזק וקשה לי עם זה שאני חוטא ואני מרגיש שזה לא מפריע לי אבל בתוכי זה מפריע לי שאני עובר על ההלכה אני מרגיש שהחיים שלי נדפקים בגלל זה ואם תגיד לי להתרחק מהטלפון והמחשב זה לא יעזור ניסיתי אני מקווה שתוכל לעזור אני ממש מרגיש שה לא רוצה אותי בכלל ולא רוצה שאני יתחזק אני מרגיש גם כאילו החיים שלי כפולים כול מי שרואה אותי אומר איזה צדיק אתה וכו ואז אני מגיע הביתה וחוטא ואני ממש מרגיש רע אם זה מקווה שתוכל לעזור לי הרב צ.
תשובה: אל תקשור בין המצוות ובין העבירות. אם אדם מתפלל יפה ואוכל חזיר - יש לו מצווה על התפילה ויש לו עבירה על החזיר. המצווה לא מבטלת את העבירה והעבירה לא מבטלת את המצווה. כל הדברים הטובים שאתה עושה, כל מה שאתה מתנהג כצדיק, עומד לטובתך ולא נמחק בגלל העבירות שלך. מבחינת הקב"ה: התפילה שלך היא תפילה לפי מה שאתה מתפלל. הלימוד שלך הוא לימוד לפי מה שאתה לומד. הקלקולים שלך לא מבטלים את כל הדברים האחרים הטובים שיש בך. זו גם הדרך לתקן: גם אם אינך מצליח כרגע בשמירת הברית ושמירת העיניים תנסה לעשות הרבה דברים טובים אחרים שאתה יכול. במקום להתמקד בחטאים שלך ולהכנס ליאוש ודיכאון, תתמקד בדברים הטובים שבך - מהם תתמלא גאווה ושמחה כמה טוב אתה. אתה יודע שאתה דווקא מוצלח מאוד בהרבה דברים אחרים, אתה טוב וצדיק בהרבה מצוות אחרות, אתה צריך להתמלא אושר על רוב מעשיך הטובים לכבוד ד : מכאן תשבע ששון ושמחה, כוח וגבורה להתגבר גם על הקשיים שלך.
שאלה: פטירה לפני חתונה: לפני כחודש וחצי נפטר אביה הלא ביולוגי של ארוסתי. ברצוני לשאול: 1. האם ישנו חיוב בהלכה בנוגע לשמירת שנה? 2. האם במצב זה (פטירה של אב לא ביולוגי) על ארוסתי לחכות שנה לפני חופה ולכן נצתרך לדחותה? רב תודות.
תשובה: א. אין חיוב במקרה זה ב. לא צריך לחכות, אלא להתחתן כפי התכנון
שאלה: ללכת בנדה לרבי מזוועל: האם מותר לי ללכת לרבי מזוועל בנידה?
תשובה: אם אינך רואה דם ממש אלא רק בטומאת נדה- מותר. אם את רואה דם, נהגו להמנע. אם זה חשוב לך מאד ואינך יכולה להמנע, תוכלי ללכת גם אם את רואה דם, אך לעמוד בריחוק שני מטרים מהקברים.
שאלה: זבד הבת בזמן אבל: ילדתי את ביתי לפני כחודש ואנו רוצים לערוך סעודה זבד הבת. סבתי נפטרה לפני שבוע. האם אימי והאבלים יוכלו להשתתף בסעודה?
תשובה: אסור לאבל להשתתף בסעודת ברית מילה, מאותה סיבה לא יוכלו להשתתף בסעודת לידת הבת. עייני קישור מפורט
שאלה: שמיטה ואוצבי  ד:, הגיעו לידי כמה שקיות של ירקות (גזר,תפו"א ובטטה) שחולקו במחיר מוזל מאד ע"י "מיזם היבול המשותף - שנת השבע " שלטענתם זהו אוצר ב"ד שנקרא "אוצר בית דין הכללי ". האם שמעתם על הגוף הנ"ל? האם מותר להשתמש בירקות (שהם ציינו ע"ג כל שקית שהם בקדושת שביעית)? מה יכולות להיות הבעיות? האם יש להפריש תרו"מ? ב ו עמיחי קוסקס,ירושלים.
תשובה: אפשר להשתמש בהם בצורה רגילה כמו כל פירות שביעית.
שאלה: יין משובח מאד של חילוני: הרב. קיבלתי במתנה בקבוק יין איכותי מאוד, יין שאינו מבושל. ביין נשמרו כל כללי הכשרות ע"י יראי שמים פרט לכך שבעל היקב שאינו שומר תו"מ ומעיד על עצמו שאינו שומר שבת ונגע ביין תוך כדי התהליך. שאלתי היא: האם מותר לתת את היין לאדם שאינו שומר תו"מ? ואם לא מה כן ניתן לעשות עם היין חוץ מלזרוק. ב מראש זאב
תשובה: אם אכן ידוע שאותו מחלל שבת לקח חלק בהכנת היין, אזי אין להקל ויש לשפוך את היין. יש המקלים וסומכים על דעת הבניין ציון והחזו"א בנושא תינוקות שנשבו, אך בימינו אי אפשר לומר תינוקות שנשבו על רוב העולם החילוני שהרי התורה מצויה במקומות רבים, וכך הורה הגרי"ש אלישיב. הרב זצ"ל אמנם כתב שהחילוניים הם כאנוסים בידי היצר, אולם זה אינו שיקול להתיר יינם אלא להסביר את העבירה. לא מדובר על שוטים או תמימים, אלא על פיקחים האנוסים בידי התרבות, וקשה להם להשתחרר ממנה למרות שהם יודעים מהי התורה וההלכה.
שאלה: מספר שאלות לרב שליטא: הרב, על המענה לשאלות זה מחזק ומלמד אותנו הרבה א. רציתי לדעת מדוע היום לא מבטלים תורה בשביל כל הלוויה, שהרי סביר להניח שאותו אדם קרא ושנה לפחות קצת, ובגמ כתוב ששים רבוא צריכים לבוא, קל וחומר כאשר שומעים מרמקולים של מכוניות שמת רב פלוני וההלוויה נערכת עכשיו. מה ההיתר לא ללכת ללוות? ב. האם כדאי להקפיד לא להתגלח במכונת תספורת אחרי חצות היום בערב שבת? האם יש איסור בכך? ג. האם ניתן לומר שבבתי כנסת היום אין צורך להקפיד על לא לעבור ד אמות לפני המתפלל. למעשה אני רואה שלא הרבה מקפידים. ד. מה הקולא בעניין ההלכה של לא לעבור בין שתי נשים? אני רואה שלא הרבה מקפידים בעניין, ודאי שלא במקומות ציבוריים כמו סופר, שוק וכדומה. ה. האם ניתן להתקלח במים קרים אחרי מקווה בשבת בבוקר אם יש הרגשת לכלוך. ו. במחילה מכבודכם, האם חייבים לקנח אחרי שירותים במים? האם ניתן לסמוך על כך שנייר טואלט בימינו הוא חתוך דק ולכן מספיק לנקיות? האם זו הוראה של "דיעבד" או לכתחילה. ז. מי שמתארח יחד עם אישתו במקום אחר, ואישתו הדליקה נרות שבת בזמן ההדלקה, ושכחו לחזור לראות את הנרות, האם הברכה הייתה ברכה לבטלה?
תשובה: א. סומכים בזה על דעת הנצי"ב בפירושו לשאילתות דרב אחאי גאון, עיין ויחי לד  ד"ה אע"ג דאתו, שהחובה רק ברואה לויית המת. ב. מותר מן הדין, יש חלק מהמקובלים שסוברים להמנע ג. יש להקפיד בזה, וללמד זכות על המקלים שסוברים בכמאן דאמר שאם המתפלל מכסה עיניו אזי אין איסור ד. צריך להקפיד בזה. אם אין ברירה, אפשר לאחוז משהו ביד, כגון ספר או לאחוז בציציות ולעבור ה. אפשר ו. לכתחילה גם בימינו, במים או מגבונים. בשעת הדחק אפשר להקל כפי שכתבת ז. לא, משום שמיד לאחר ההדלקה קיבלה שבת ונהנתה מעט מהאור. זה דיעבד כמובן.
שאלה: פורים: הרב, כיצד עלי לנהוג במקרה שאינני יכולה להגיע לקריאת מגילה בבית הכנסת בערב י"ג אדר?
תשובה: אפשר לקרוא לבד בבית (לא חייבים לקרוא בטעמים) חייבים מגילת קלף כשרה.
שאלה: תיקוני תורה: בס ד ואברהם עומד לפני ה (בראשית יח פס 22) רש י אומר שהפסוק עבר תיקון סופרים ושהתורה במקור היתה אחרת לפחות ככה לימדו אותי בבית ספר וזה לא כל כך מסתדר לי שרש י יגיד שהתורה עברה שינוי אז האם הדבר באמת כך?
תשובה: יש מספר דעות בראשונים ביחס לסוגיה זו. הטוב הוא שתדבקי בדברי המהר"ל בתפארת ישראל (סו), אשר באר את המונח  תיקון סופרים  כפי המונח  דברה תורה כלשון בני אדם, דהיינו לא שח"ו סופרים שינו, אלא הכל מסיני. אלא שהתורה עצמה שינתה ממה שהיה ראוי להיות כתוב, כפי שסופרים נוהגים לשנות ממה שראוי להיות כתוב, כדי לשמור על כבוד השכינה שלא לומר שהיא עומדת בפני אברהם, שהרי היא עיקר והוא טפל.
שאלה: אני חושבת שאני לא יוצרת קשרים נכונים אבל לא בדיוק תלותית: אני חושבת שאני לא יוצרת קשרים נכונים עם אנשים מסויימים. שמתי לב שכבר הרבה פעמים נקשרתי יותר מדי למורה, למדריכה וכו. כשהייתי איתן בקשר ממש היה לי חשוב לשמוע מה יש להן להגיד, רציתי לדבר, להתייעץ וכו (וחשבתי עליהן יותר מהרגיל.). לאחרונה חשבתי על זה יותר וגיליתי שבד"כ אלה אנשים שאני מעריכה ושגדולים ממני. כשקראתי (באחת השאלות) על קשר תלותי זה לא ככ התאים למה שאני מרגישה (אני אוהבת את המדריכה למשל אבל לא מרגישה שאני לא יכולה בלעדיה וכו ), אבל בכל זאת אני חושבת שאני יוצרת את הקשרים האלה בצורה לא טובה ולא נכונה. (זה קרה לי כבר כמה פעמים,וכל פעם זה היה מישהו אחר- המורה, המדריכה, הרב.). מה אני אמורה לעשות כשזה קורה? לנתק לגמרי את הקשר? ואיך (אם צריך) משנים קשר שכבר קיים בלי לפגוע בו? על זה שיש מקום לשאול, האתר באמת עוזר מאוד! :) חודש אדר שמח!!
תשובה: וסליחה על העיכוב בתשובה את מספרת לנו על התלבטות ומחשבות שיש לך בקשר לקשרים לא נכונים שאת יוצרת עם אנשים. אם אני מבין נכון לא מדובר על קשרים שהם  חולניים  אלא שאת מרגישה שה מינון  הוא קצת מוגזם. אני חושב שאפשר לנסות שני דברים. קודם כל, אם את מרגישה שהמינון הוא מוגזם אז כדאי  להוריד  קצת את המינון. אם את חושבת יותר מדי, אז אולי כדאי להקטין את מספר המפגשים או השיחות וכדו. דבר שני, את כותבת (וזה מאד מרשים ששמת לב לזה לבד) שזה קרה לך כמה פעמים. אולי כדאי לנסות לחשוב מה גורם לך לעשות את זה. הרבה מאד פעמים, הסיבה ל הגזמה  בקשר הוא חוסר בטחון מספיק בעצמינו או במה שיש לנו לתת ולתרום ואנחנו קצת מעדיפים ש מישהו שמבין  יחליט בשבילנו. אם זה באמת כך אצלך, אולי כדאי לחשוב איך מחזקים את ההערכה העצמית. איך מוצאים בעצמך נקודות טובות, הצלחות, הישגים, שיתנו לך את הבטחון להחליט לבד ולחשוב לבד מה נכון וטוב בשבילך. לסיום, אולי כדאי גם לשתף את אותו אדם שאת נקשרת אליו. להגיד לו -שאת שמה לב שאת חושבת הרבה בתקופה האחרונה בקשר אליו ומה הוא חושב ביחס לזה. בהצלחה רבה טוביה tsbias1 gmail.com
שאלה: האם במקרה שלא חייבו את האשראי שלי אני נאשם בגזל?: לכבוד הרב, לפני כחודשיים הזמנתי כמה ספרים בטלפון ומסרתי את פרטי האשראי שלי. הפקידה שאלה אם אני מעוניין בתשלומים ללא ריבית ואמרתי שזה כרטיס דיירקט (חיוב מיידי על בסיס מזומן) ואין צורך. היא אמרה שהם יכולים גם בדיירקט לפרוס לתשלומים ושוב שאלה ואמרתי שאין צורך ו בינתיים הספרים הגיעו אלי וחלפו כחודשיים והנה שמתי לב שמכל הסיפור פשוט לא חייבו אותי עדיין. האם אני נאשם בגזל במקרה כזה? ואולי השם יתברך סיבב כך שאזכה בספרים במתנה (נשאל בהומור)?
תשובה: יישר כוח על השאלה. בוודאי שאינך נחשב כגזלן, כי לא אתה עשית שום פעולת גזילה. השאלה היחידה היא האם מוטל עליך להודיע לחברת הספרים כי נראה לך שלא חוייבת על הספרים שהזמנת. נראה לי כדבר פשוט שלא גריעא הדבר מחובת השבת אבידה.
שאלה: שבת: כשאני מדריך בחור שהוא חוזר בתשובה, שמתקשה מאוד לא לעשן, האם ניתן ללמד אותו שלהעביר אש מאש, זה יותר קל מאשר להדליק אש חדשה לסיגריה?
תשובה: לא זו הדרך. אין להתיר איסורים בשבת. אין להבדיל בין דברים קלים וחמורים. הדרך היא להבין שתשובה זה תהליך: דרך ארוכה וקשה שצריך להתקדם בה. כמו שמטפסים על הר - צריך לעלות במתינות כדי לא לאבד את הכוחות, כך בקבלת המצוות לא צריך לקפוץ רחוק מדי, מפני שעלולים ליפול. אם מנסים להשיג יותר מדי בבת אחת - עלולים להפסיד הכל. לכן תסביר לו שיתקדם בתהליך הדרגתי: כל פעם סיגריה פחות. עד שיתמלא כוח לחדול לעשן לגמרי בשבת (וביום חול.) בהצלחה!!!
שאלה: חייא: רצינו לברר האם בחירת שם לילד חייא כשם התנא הוא טוב ונכון לתת, מכיוון שלא מוכר? אנחנו מזדהים עם הגדולה והקדושה של הרב ומעוניינים לדעת האם זוהי סגולה טובה וברוכה לילד. ו לריסה הילה וראובן
תשובה: זו זכות להיקרא כך מזל טוב
שאלה: השם אוריה לבת. רק אמר להחליף כי זה שם לגבר: לפני שנתיים אני ובעלי התלהבנו כול כך שתיהייה בת ראשונה והתבלבלנו מהשמות.לבסוף החלטנו על אוריה. לא ידעתי אזשזה לא מומלץ לבת. היא ילדה רגזנית עקשנית חסרת ביטחון. אבל גם ילדה מלאת אהבה ופיקחית. בעוד פחוץ מחודש יהיה לה יומולדת שנתיים, בזמן האחרון אני מרגישה לא טוב עם השם הזה או אולי רק בדימיון. אני קראתי לה ככה מסיבה אחת! פרוש השם זה אור השם.לא בגלל דמויות מהתנך ולדעתי זה גם לאישה מתאים. שאלתי רק לא יודעת עד כמה הוא מבין בזה הוא אפילו לא שאל תאריך לידה. הוא קבע שזה לא טוב רק כי זה לגבר. והציעה את השם מוריה. מה דעתכם? די התאכזבתי ששמעתי על זה. אבל רוצה עוד חוות דעת
תשובה: וברכת ד  השם אוריה כאשר באות וו יש שורק, הוא שם של איש בתנ"ך. אבל השם אוריה כאשר בוו יש חולם הוא אור ד, ואין זה שם איש או אישה. בברכת התורה והארץ יהודה הלוי עמיחי מכון התורה והארץ
שאלה: כללי:. הרב. אני בן 16. 1. רציתי לשאול, בהגדה על ארבעת הבנים. אולי הרב מכיר פירושים קצרים על כל בן מתוך הארבע (אולי חוץ מהחכם), למה דווקא הוא נחשב לכאורה להכי גרוע? 2. כתוב אל תרבה שיחה עם האישה ולא לשאול בשלומה וכו. אז השאלה שלי היא אם האם מותר לדבר עם בנות באינטרנט כשאני יודע (באמת יודע!!!!) שאני לא איפגש איתן, לא אדע פרטים עליהן ואפילו לא אראה תמונה שלהן? 3.האם מותר לדבר עם בנות באינטרנט (וואטס אפ וכו ) שאני כן מכיר?
תשובה: וברכת ד  הקשר באינטרנט הוא מסוכן ובלתי ידוע, ואין כל צורך להיות בקשר עם "עב"מ". הקשר שהקב"ה רוצה הוא "פנים בפנים", כל קשר שלא ישיר שאין יודעים מי עומד כנגדך, הוא לא דבר טוב. אפילו תורה צריך ללמוד מרב, כיוון שכתוב "והיו עיניך רואות את מוריך". הקשר האמיתי הוא בראיית הפנים, כל ההתחכמות לדבר אנונימי הוא מסוכן ואין יודעים אלו מסרים מעוברים. על כן המנע מכל שיחות כאלו, אלא א"כ אתה מכיר את האדם שאיתו אתה מדבר. בברכת התורה והארץ יהודה הלוי עמיחי מכון התורה והארץ
שאלה: התמודדות עם יצר העריות:. הרב, אני בן 16. במחילה, זה קצת מביך אבל אני חושב שזה המקום לשאול. 1. האם מותר לנאף ביד מבלי להוציא זרע לבטלה? 2. איך להימנע מהירהורים של עריות? 3. כתוב "כל המסתכל באצבע קטנה של האישה." איך אני יכול כיום להתמודד עם זה?
תשובה: חזק ואמץ בעבודת ד. א. אסור ב. להתרחק מתרבות של עריות כגון תכניות מדיה שיש בהם חוסר צניעות כלשהיא, לדבוק בחברה של תלמידי חכמים שיש בהם אהבת ד  ויראת שמים, להתפלל על כך בכל הלב, לשמור על הלכות ייחוד עם מחשב שיש בו אינטרנט ללא הגנה, ולהשתדל ללמוד תורה מספר קטן בכיסך בכל זמן שמתפנה לך ג. אם ראית במקרה לא להסתכל במיקוד, ולעסוק בתורה בהרהור ובלימוד
שאלה: קריאת מגילה לאישה: הרב שרלו, 1) האם מותר לאישה לקרוא מגילת אסתר ולהוציא ידי חובה את עצמה ואישה אחרת? 2) האם היא יכולה להוציא ידי חובה גם גבר? 3) במקרה שהתשובה חיובית, מי מברך את ברכות המגילה? כל אחד לעצמו או האישה הקוראת ומכוונת להוציא ידי חובה את השומעים? מדובר בקריאת מגילה בפרטיות, לא במניין.
תשובה: שאלה זו נידונה בהיקף כה עצום בין רבני דורנו, עד שנאמרו בה כל הדעות האפשריות. מה שאני כותב הוא את אחת הדעות הנראית לי ביותר, וכאמור   יש עוד דעות לצד זה ולצד אחר. א. לאישה מותר לקרוא את המגילה להוציא את עצמה ולהוציא אישה אחרת. אמנם, יש הערה בפסיקה שאפשר שאין היא מוציאה אחרות, אולם הערה זו של ה"קרבן נתנאל" נדחתה כבר על ידי פוסקים, כגון ערוך השולחן (תרפט א, וכן בסעיף ה), וגם דיוק בדברי התוספות מלמד שדבריו אינם הכרחיים. ב. פוסקים רבים הסתייגו מקריאת נשים המוציאה ידי חובה גברים. ג. לגבי נוסח הברכה נאמרו דעות שונות (כמו בכל נושא בתשובה זו) ואני נוהג כמנהג הגר"א שלא לשנות ממטבע של ברכות, ומברכים "על מקרא מגילה". ד. ראוי יותר שתהיינה עשר נשים, ואף שאין זה דין מניין, זה המאפשר את ברכת "הרב את ריבנו".
שאלה: מסחר: הרב האם מותר לתת פקודה לקניית מנייה והמנייה תגיע לשער הזה בשבת האם זה נחשב כמו קנייה או שזה בעצם כמו שעון שבת? ושאלה שנייה אם כבר אני נמצא בתוך העסיקה והבורסה סוחרת בשבת האם זה מותר או שזה נכנס לאיסור "למעו ינוח שורך וחמורך"? ושאלה שלישית מי שסוחר עם הרבה כסף או מי שאינו יודע לסחור והבנקאי בבנק הכניס אותו למניה לאורך זמן, מה יעשה? אם הוא יצא ויכנס כל הזמן זה גוזל המון כסף וזמן
תשובה: וברכת ד  א. אפשר לתת פקודה כזאת אם הבנקאי הוא גוי, אבל יהודי אסור. ב. אם העסקה נעשית בחו"ל אין בעיה. בארץ אין להשקיע במניות אלו. ג. כנ"ל. שבת יהודה הלוי עמיחי מכון התורה והארץ
שאלה: אם המוסר קודם לתורה, אז מהי התורה?: הרב. יש לי שאלה שמטרידה אותי הרבה זמן. תמיד כתוב שלפני לימוד תורה וכניסה לישיבה צריך לעבוד על המידות. דרך ארץ קדמה לתורה וכו. אז אם המוסר קודם לתורה אז מהי בעצם התורה? מה התורה מפעילה יותר ממידות טובות? ולכאורה מה הבעיה באדם חילוני טוב עם מידות?
תשובה: לך מיכאל היקר שאלת שאלה מצוינת והאמת שאפשר להרחיב הרבה, אבל אני מעדיף להתמקד בשתי נקודות מרכזיות קודם כל, התורה מחברת את האדם לבורא עולם. להיות אדם מוסרי וטוב זה נפלא, אבל זה ממש לא מספיק. בסופו של דבר, המטרה של האדם בבריאה היא להיות דבוק ומחובר לבורא עולם. כמובן, שהחיבור לבורא עולם גם משפיע הרבה מאד על המוסריות ועל המחויבות למוסר וכן הלאה. דבר שני, התורה מדריכה אותנו כיצד כל החיים שלנו יהיו מחוברים למוסר. במילים אחרות, אדם חילוני טוב עם מידות הוא אדם נפלא, אבל הוא לא חי בשביל זה. הוא חי בשביל לחיות וחוץ מזה יש לו מידות טובות. לעומת זאת, המטרה שלנו, כיהודים מאמינים, הוא לחיות חיים מוסריים, חיים אמוניים, ו עבודת המידות  היא לא רק  צורך  אלא  מטרה. ברכה והצלחה, תגובות תתקבלנה בשמחה במייל שלי טוביה tsbias1 Gmail.com
שאלה: מועד פידיון הבן: כבוד הרב ברצוני לברר מועד פידיון הבן בכור שנולד ב-26 1 15 ביום ב בשבוע בשעה 15:30.כמו כן האם ניתן לבצע הפידיון בשעות הערב לאחר השקיעה? האם אפשר ומותר לקיים הפידיון ביום שישי בצהריים גם אם המועד לדוגמא ביום ד? המון על העזרה.
תשובה: ראשית, שיהיה בשעה טובה ומוצלחת. פדיון הבן צריך להיות ביום רביעי השבוע. לאור פסיקת הש"ך, אין עושים פדיון הבן בלילה. ואיך ניתן לדחות מצווה מן התורה שיש לה זמן עד יום שישי? הלוא זה ממש ביטול עשה באותם ימים! והרבה שמחה
שאלה: שבע ברכות: שאלתי היא האם מותר לחגוג את השבע הברכות גם בבית הזוג?
תשובה: לך ומזל טוב, עיקר ענין שבע הברכות הוא בבית החתן. כמובן שצריך  פנים חדשות  וכד. ובשמחה תמיד דוד לוי 098987548
שאלה: שיר השירים: שמתי לב,שהרבה אנשים לוקחים קטעים משיר השירים ומלחינים אותם. אז השאלה שלי מה המשמעות האמתית של שיר השירים?
תשובה: ערגת כנסת ישראל לרבונו של עולם, ותהליך שיבתה אליו. אסור להלחין שיר שירים, ויש המקלים אם ברור מאד שהכוונה כנ"ל.
שאלה: חיבור חוט בחוט-תכלת-דחוף:! החלטתי לשים תכלת חצי חוט כדעת מו"ר הרב דוב ליאור שליט"א אחרי שחיברתי חוט בחוט על ידי קשר קטן לולאה כזאת התברר שיש בעיה, ראיתי באתר כסא רחמים "שמסתבר שזה לא קשר." אז שאלתי באתר "ישיבה" הרב עזריה אריאל ענה לי כך "לשואל, היתר הקשירה הוא לכתחילה במקום הצורך, או בדיעבד לאחר שחוט נקרע, אבל טוב יותר שהחוט יהיה מחובר על ידי טוייה ולא על ידי קשירה, עיין במגן אברהם סי טו סק"א בסופו ובמחצית השקל שם, לגבי חוט שחציו תכלת וחציו לבן. לשאלתך, מסתבר שקשר לולאה אינו מספיק. עיין במשנה ברורה סי יב סק"ז, שכתב שכדי שחיבור חוטים על ידי קשר ייחשב כחוט אחד עליו להיות "קשר של קיימא", ומושג זה משמעו קשר שמיועד להישאר כך לתמיד (השווה משנ"ב סי כג סק"ד ושו"ע או"ח סי שיז ס"א). לולאה איננה נחשבת "קשר" (סי שיז ס"ה)." לפני שקיבלתי את התשובה מהאתר. התקשרתי לרב דוב ליאור ולפי מה ששמעתי הרב אמר לי "לא משנה איך העיקר שיהיה מחובר" אז אני כבר לא יודע מה לעשות ואם מה שקשרתי בדיעבד אפשר ללבוש?.???
תשובה: יש לשים חוט שלם כשיטת הראב"ד, כדעת רוב הראשונים, וכגר"א שהוא בתראי והלכה כמותו
שאלה: מחצית השקל: מה ערך מחצית השקל בימינו?
תשובה: אשכנזים- שלוש חצאי שקלים ספרדים- לפי הרב שמואל אליהו 25 ש"ח ויש שיטות אחרות בין פוסקי ספרד
שאלה: קומקום חשמלי: במידה ואדם הולך לפי הדעה שצריך להטביל קומקום חשמלי, אך בבית הוריו הדבר לא נעשה, האם אסור לו לשתות מהמים המתחממים שם?
תשובה: לך חס וחלילה!!! אם הוא יטביל שלא כדעתם - יש בזה חשש גזל. ובודאי פגיעה בכיבוד הורים (אפילו רק לשאול או לבקש) וחשש הונאה. כלים לא טבולים אינם אוסרים את האוכל שבושל בהם - לרוב הדעות ובזהירות דוד לוי 098987548
שאלה: סגולת ישראל לרמב  ם: אני לאחר שיעור מחכים מאוד של הרב בעניין ג השיטות - רמב"ם, מהר"ל וריה"ל. שיעור זה : הרב הציג שלפי הרמב"ם בפתיחה להל ע"ז נראה שהקשר הוא בין עמ"י לא"י הוא קשר מקרי ולא קשר בעצם - שלא כמו לפי הכוזרי שחורז את א"י ואת הסגולה שבה במשנתו בצורה מובהקת. ע"י התבוננות במצות עשה קנד בספר המצוות לרמב"ם אפשר לראות שהרמב"ם מדגיש את החשיבות של בי"ד בא"י דווקא כדי לקדש את החודש, ושרק בשעת דחק גדולה ניתן לסמוך על בי"ד בחו"ל וגם זה רק כשהוא נסמך בארץ. ושחלילה לאל שבארץ לא ישאר שום יהודי וכו. לפי הבנתי הדלה הדברים לא נראים עולים בקנה אחד עם מה שהרמב"ם כתב בפתיחה להל ע"ז. האם הפער באמת קיים? האם הוא נובע מכך שהרמב"ם בהל ע"ז רצה לדבר על ע"ז ולא לפרוס את משנתו הזכה? אשמח לתשובה,
תשובה: שאלתך מצוינת, ונראה לי כי אתה צודק, ובד בבד למיטב זכרוני מעולם לא אמרתי דבר כזה. מטבע הדברים איני זוכר את כל מה שאני אומר, אולם בדרך כלל אדם אינו אומר את מה שהוא לא חושב, ומעולם לא חשבתי כי לדעת הרמב"ם הקשר לארץ ישראל הוא מקרי. לא ראיתי את השיעור מחדש, אולם אשמח אם תעשה זאת, ואם תשלח לי את הדקה בה מופיעים הדברים שאתה מצטט בשמי, כדי שאבדוק זאת מחדש. מה שאני מבין במשנת הרמב"ם הוא שהקשר לארץ ישראל אינו מבוסס על סגולת הארץ, אלא על כך שהקב"ה ציווה כי ארץ זאת תהיה המצע (פלטפורמה) עליה תקום ותבוסס התורה. אין בארץ הזאת סגולות מיוחדות, לא רק היא מוכשרת לנבואה (כדברי ריה"ל), ואין התייחסות לתורת ארץ ישראל או לכל דבר מעין זה. הארץ הזאת מתייחדת בכך שהקב"ה בחר בה כדי שאנחנו נממש בה את דברי התורה. לפיכך, אין סתירה בין דברי הרמב"ם בהלכות עבודה זרה ובין דבריו בספר המצוות, ובמקומות אחרים במשנתו. אמנם, גם בדברי הרמב"ם מצאנו שפה הקרובה מאוד לשפה הסגולית ביחס לארץ ישראל: "אמרו חכמים כל השוכן בארץ ישראל עונותיו מחולין שנאמר וכל יאמר שכן חליתי העם היושב בה נשוא עון אפילו הלך בה ארבע אמות זוכה לחיי העולם הבא וכן הקבור בה נתכפר לו וכאילו המקום שהוא בו מזבח כפרה שנאמר וכפר אדמתו עמו ובפורענות הוא אומר על אדמה טמאה תמות ואינו דומה קולטתו מחיים לקולטתו אחר מותו ואעפ"כ גדולי החכמים היו מוליכים מתיהם לשם צא ולמד מיעקב אבינו ויוסף הצדיק".
שאלה: בשר וחלב: צלחת בשרית (חרס פורצלן)שנאכלה בה נקניקיה הונחה בטעות בתוך הכיור החלבי שהכיל כלי חרס (פורצלן) מלוכלכים מארוחה חלבית. מה צריך לעשות עם הכלים? ומה לגבי הסכו"ם? כמו כן, מכסה זכוכית שהיה פרווה והיה בשימוש בטיגון חביתה פרווה בתוך מחבת חלבית- כיצד ניתן להשתמש בו לבישול אוכל פרווה לסעודה בשרית?
תשובה: לך, 1. הנחת כלי בשרי בתוך כיור חלבי (וכן להיפך) - אינה אוסרת שום דבר. כמובן שאין לעשות זאת לכתחילה. 2. אין בעיה - הוא היה ונשאר פרווה (אלא אם במחבת היו שאריות חלביות ואז יש להגעילו) בברכת שבוע טוב דוד לוי 098987548
שאלה: תנאי עבודה שבת: אני בתהליכים של להתחזק ורוצה לשמור שבתאני עובד קיום בבטחון בבית חוליםואני לא רוצה לעבוד שישי שבת לשמור בבית כהלכתהואומרים לי שלא ניתן כי אני עושה שינוי בתנאי עבודה יש הרבה עובדים שעובדים שישי שבת והמפקח שלי לא מוכן לוותר לי על זהמה אתה ממליץ לעשות ואם יש חוק כזה שאסור לו לפטר אותי בגלל הפליית דת
תשובה: לך ותזכה למצוות על רצונך להתחזק. לשאלתך - 1. חלק מהעבודות במחלקת ביטחון בשבת הן חובה ומצווה, שהרי המחבלים אינם נחים בשבת. כבר בימי החשמונאים קרה אסון כאשר הפסיקו להלחם בשבת. ברור שלא הכל מותר ועבודה בשבת שונה מעבודה בחול - כדי לברר זאת עליך לפנות לרב בית החולים בו אתה עובד. הוא מכיר את בית החולים המסוים ואת העבודה בו, ורק הוא יכול לענות מה מותר ומה אסור בשבת. 2. לגבי שינוי בתנאי העבודה - לא ניתן לענות בלי לשמוע את שני הצדדים. אם מחייבים אותך לעבוד בשבת באופן אסור - עליך פשוט להתפטר ולחפש עבודה אחרת. אין היתר לעבוד בשבת בעבודה האסורה בשבת גם אם בגלל זה אדם ישאר רעב ללחם ממש 3. לגבי חוק המדינה - עליך לפנות למי שמכיר אותם. בהצלחה דוד לוי
שאלה: פעם אחרונה לגבי השוקולד: חבל שאין אפשרות באתר לשאול שאלת המשך בקשר לתשובה שנתקבלה. בכל מקרה אני רק רוצה לכתוב לגבי השוקולד ששאלתי על כשרותו ראשית על הבירור ועל התשובה. שנית, בחנות רמי לוי נמכר השוקולד הזה בתופסת מדבקה בעברית על הניילון החיצוני ובציון כשרות. אודה אם תוכלו לבדוק את העניין ובמידה ואכן מדובר בזיוף-להזהיר את הציבור. ותזכו למצוות
תשובה: אנא שלח לי צילום לדוא"ל rm kosharot.co.il ותשאל את הכל מהתחלה
שאלה: סלט כרוב: האם גם סלטי כרוב למינהם בעלי כשרות של בד"ץ העדה החרדית או הרב מחפוד או הרב לנדא הינם חלק מהמומלצים שלכם?
תשובה: במידה ויש הכשר העדה החרדית או הרב מחפוד והרב לנדא- כן. מלבד עניין השמיטה
שאלה: מדיח כלים: האם אפשר להשתמש במדיח כלים לכלים בשריים וחלביים בשטיפות נפרדות. אם כן, באיזה תנאים?
תשובה: גדולי הדור האחרון הרבו לדון בעניין השימוש במדיח כלים, בין ביתי ובין מוסדי, בהדחת כלים בשריים וחלביים ביחד או זה לאחר זה. הבעיה היא שכשמכניסים את הכלים למדיח יש עליהם שייר אוכל (חלבי או בשרי) וכאשר המכונה שוטפת את הכלים במים חמים מאד   האוכל ניתז על גבי הדפנות, רשתות וכו  של המדיח והטעם נבלע לכאורה במכונה, והיא נהפכת לחלבית או בשרית, ואח"כ כשבאים להדיח כלים הפוכים מהקודמים יש חשש שהטעם הבלוע במדיח יבלע לתוך הכלים ויאסרם א. יש שהתירו לשטוף זה אחרי זה אחרי ניקוי המכונה מכל שיירי האוכל הנקלטים ברשתות והמסננים שישנם במכונה. ב. יש שהתירו ע"י הניקוי דלעיל ונוסף על כך הפעלה ללא כלים רק עם סבון ומים חמים. ג. יש שלא הסתפקו בזה אלא גם-כן מצריכים לחכות 24 שעות בין בשר לחלב. ד. יש שגם-כן הצריכו החלפת רשתות בין בשר לחלב ה. יש שאמרו שצריך ליעד את המכונה לבשרי או לחלביואי-אפשר לשטוף אפילו זה אחרי זה. ונראה להלכה שאפשר לנהוג ככתוב באות "ב" לעיל ולהקפיד מאוד על ניקוי הרשתות והמכונה 2. כמובו שצריך להפריד אבל אם נפלה טעות ולא הפרידו אזי אפשר לדון בנושא רק כאשר יש לפנינו את כל פרטי המעשה.